Za aplikaciju AundeHR kreirati modul za praćenje dnevne odsutnosti.

U aplikaciji će u okviru evidencije korisnika aplikacije biti kreirana posebna uloga za korisnike koji će evidentirati prisustvo / odsustvo zaposlenih na svojim linijama na dnevnom nivou.

Prilikom kreiranja korisnika, biće ponuđena opcija povezivanja sa odgovarajućom linijom / službom i korisnik će moći da “vidi” samo zaposlene koji pripadaju toj liniji / službi.

#### Opis postupka evidencije:

Nakon prijavljivanja na sistem, korisniku će biti ponuđen ekran sa formom za evidenciju prisustva / odsustva.

Forma će se sastojati od polja za unos datuma (biće ponuđen tekući datum) i smene (biće ponuđena odgovarajuća smena u zavisnosti da li se evidencija vrši pre ili nakon 15 časova).

Ispod toga će biti spisak zaposlenih koji pripadaju odgovarajućoj liniji / službi sa kojom je povezan korisnički nalog. Pored svakog zaposlenog, biće postavljena tri radio button-a:

* Prisutan
* Bolovanje
* Odmor

Kod svakog zaposlenog će unapred biti štiklirano da je prisutan, a korisnik koji vrši evidenciju će samo za zaposlene koji nisu prisutni izabrati opciju Bolovanje ili Odmor.

Nakon što je obeležio sve odsutne zaposlene, klikom na dugme za čuvanje podaci će biti snimljeni u bazu i odmah raspoloživi u dnevnom izveštaju o odsutnosi koji će biti dodat u program AundeHR.

Administratori u AundeHR programu će takođe moći ove podatke da izmene ukoliko za tim postoji potreba.

#### Izveštaji

Dnevni izveštaj o odsutnosti će sadržati spisak dana (postojaće mogućnost da se izabere željeni period od datuma do datuma sa brojem odsutnih po oba osnova po smenama. Klikom na datum, otvoriće se izveštaj za taj dan sa spiskom odsutnih zaposlenih i mogućnošću da se direkno odatle pogleda njihov profil u aplikaciji sa svim pripadajućim podacima.

Pored toga, postojaće mogućnost da se izveštaj o odsutnosti po danima i smenama izveze u Excel datoteku za željeni period od datuma do datuma po unapred definisanom formatu kakav je do sada dolazio iz proizvodnje.

Takođe će biti kreiran i Excel izveštaj po sedmicama u toku godine po unapred definisanom formatu kakav je do sada dolazio iz proizvodnje.

CENA IZRADE: 28,800 (20 radnih sati \* 12 e/h)